**Құдайдың сіздің өміріңізге арналған жоспары бар**

**екіншісі**

***«Өйткені сендерге деген ниетім Өзіме аян: сендерге қасірет емес, амандық пен тыныштық бұйырып, болашақ пен үміт сыйлайтын ниетім бар, — деп нық айтады Жаратқан Ие.»***

***(Еремия 29:11)***

Құдайдың жаратылысы арқылы Құдай не істесе де, оның жақсы істейтіні анық көрінеді. Демек, егер Құдайдың қандай жоспары болса да, оның мінсіз болатынына күмән жоқ. Сонда біздің ойымызға мынадай сұрақ келеді: «Құдайдың менің жеке өмірім үшін жоспары, сызбасы бар ма? Егер бар болса, мен өз өміріме арналған бұл жоспарды қалай таба аламын?»

Құдайдың сіздің өміріңіз үшін жоспары бар екеніне сенімді болыңыз. Мынаны ойлап көріңізші: Ол әлемді сонау шексіз кемелдікпен жаратып, барлық жаратылыстардың ең жоғарысы, яғни адамдарды өз беттерімен өмір сүруге қалдырар ма еді? Әрине жоқ! Құдайдың сіздің өміріңіз үшін жоспары, мақсаты бар және сіз бұл жоспарды біле аласыз.

Шамамен екі мың жыл бұрын Құдай Өзінің Ұлын осы дүниеге сіздің орныңызды басып, Ғалғотада күнәларыңыз үшін өлу үшін жіберді. Бұл Құдайдың адамзатқа арналған басты жоспарының бір бөлігі болды. Құдайдың сіздің өміріңізге арналған жоспарының алғашқы қадамы - Иса Мәсіх арқылы мәңгілік өмірді ашу. Иса Мәсіхті өміріңіздің Иесі және Құтқарушысы ретінде қабылдағанда, сіз Құдаймен қарым-қатынасқа түсесіз, сонда Ол сізге Өз жоспарын ашатын болады.

Адамдардың көпшілігі Құдайдың өз өмірлеріне арналған жоспарын таба алмауының себебі - олардың қасиетті және әділ Құдаймен байланысы жоқ болғандығында. Иса Мәсіх Құдай мен адамзат арасындағы делдал, көпір ретінде қызмет етеді. Шексіз бен шектеулі арасындағы алшақтықты жою үшін Құдай да, адам да болған біреу қажет болды. Бұл рөлді Иса Мәсіх атқарды.

Сіз Оны өміріңізге шақырған кезде, сіз Құдайдың жоспары мен өміріңіздің мақсатын түсіну үшін басшылық сұрай аласыз. Киелі кітап жаңа мағынаға ие болатын болады, өйткені сіз оның Авторымен жеке байланыста боласыз. Шынында да, Құдайдың сіздің өміріңізге деген жоспары бар және сіз оны таба аласыз. Оның Сөзіне жүгініңіз, сонда сіз Оның өміріңізге деген ниетін аша алатын боласыз.